1Pojiwi PUWANGNGE! Sukkuru’ka lao ri PUWANGNGE sibawa sukku atikku ri tengngana addeppungenna umma’-Na.
2Makalallaing tongeng sining pangkaukenna PUWANGNGE, sitinajai risalidiki risining tau iya pojiyéngngi.
3Jama-jamanna PUWANGNGE marajai sibawa ripojiwi, adéléken-Na mannennungengngi.
4Iyaro PUWANGNGE mamaséi sibawa pacarinnai, Napogau’i sining pangkaukeng iya mappabengngaé, kuwammengngi natette’ki méngngerangngi.
5Nawéréngngi dallé tau iya mateppe’é, sibawa tuli naéngngerangngi matu assijancin-Na.
6Purani nappaitang akuwasan-Na lao ri umma’-Na, ri laleng nawérén-Na mennang tana manana bangsa-bangsaé.
7Adélé’i PUWANGNGE sibawa matinului ri laleng sininna tindakan-Na, sininna parénta-Na weddingngi riyattuwang.
8Mattahangngi hukkun-Na sillampé wettué, nabbéréyangngi ri laleng atongengeng sibawa adélékeng.
9Napaleppe’i umma’-Na, sibawa pakangka assijancing mannennungengngé sibawa mennang. Aléna ritu PUWANG iya mapaccingngé sibawa poré!
10Nigi-nigi macinna mancaji mapanré harusu’i pakalebbii PUWANGNGE, mabbéréi pappahang lao ri sininna tau iya mapatoé. Ripojiwi PUWANGNGE sillampé wettué!
bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn